Goralské nárečia

Goralské nárečia sú nárečia poľského pôvodu, ktorými hovoria Gorali žijúci jednak na česko-poľsko-slovenskom pomedzí zhruba medzi Jablunkovom v Česku (vrátane) a severným Spišom na Slovensku (vrátane), jednak v malých enklávach v Poľsku, na Slovensku a na rumunsko-ukrajinských hraniciach. Sú časom klasifikované ako mikrojazyk.

Goralské nárečia na Slovensku (t. j. z pohľadu Slovenska goralské nárečia v užšom zmysle) sa spravidla považujú za nárečia poľské alebo poľsko-slovenské, kým v Poľsku sa goralské nárečia v Poľsku aj na Slovensku považujú za poľské podnárečia či poľské hovory.

 Členenie na Slovensku 
Goralské nárečia na Slovensku sa členia na tieto skupiny:
spišské goralské nárečia 
oravské goralské nárečia 
kysucké goralské nárečia 
goralské nárečia enkláv: enklávy na Gemeri a na Liptove
Možno sem zaradiť aj samostatnú enklávu v poriečí Popradu.

 Externé odkazy 
Dudášová-Kriššáková, Júlia: Goralské nárečia (Poznámky na okraj hesla v Encyklopédii jazykovedy) in: Slovenská reč, 60, 1995, č. 2, str. 92 a nasl.
Stránka venovaná goralským nárečiam na Orave
Mapa rozmiestnenia Goralov
Článok (poľ.) – základné informácie o Goraloch, členenie

Kategória:Nárečia češtiny
Kategória:Nárečia poľštiny
Kategória:Nárečia slovenčiny